Солам Кыльыкал сола гӹц тишкӹ ӹлӓш ванжышы кресӓньвлӓ ӹштенӹт. Лӹмжӹ ӹлӓш толшывлӓлӓн мӱлӓндӹм пайылышы землемерӹн фамили (Лузин) гӹц лин. 1930-шы ин сола халык «Сарла» колхозым ӹштен. Пӹтрӓришӹ колхоз вуйлатышы И.М.Горбунцов лин. Кого Отечественный Вырсышты Лузин сола гӹц 12 эдем кредӓлӹн, кӓндӓкшӹнжӹ коленӹт, нӹлӹтӹн токышты пӧртӹлӹнӹт. Нӹнӹ логӹц иктӹжӹ — кымдан пӓлӹмӹ кырык мары сирӹзӹ Никандр Филиппович Ильяков.